Title: คำสั่งกระทรวงมหาดไทย ที่ 544/2552 เรื่อง การมอบหมายการอนุญาตให้คนต่างด้าวออกนอกเขตพื้นที่ควบคุมได้และการเพิกถอนการอนุญาตให้อยู่ในราชอาณาจักรได้เป็นการชั่วคราวของคนต่างด้าวตามข้อ 5 และข้อ 8 แห่งประกาศกระทรวงมหาดไทย เรื่อง การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นการชั่วคราว เพื่อรอการส่งกลับและกำหนดเขตพื้นที่ควบคุม ลงวันที่ 1 ตุลาคม 2552

คำสั่งกระทรวงมหาดไทย

คำสั่งกระทรวงมหาดไทย
ที่
๕๔๔/๒๕๕๒
เรื่อง
การมอบหมายการอนุญาตให้คนต่างด้าวออกนอกเขตพื้นที่ควบคุมได้
และการเพิกถอนการอนุญาตให้อยู่ในราชอาณาจักรได้เป็นการชั่วคราวของคนต่างด้าว
ตามข้อ
๕ และข้อ ๘ แห่งประกาศกระทรวงมหาดไทย เรื่อง การอนุญาตให้คนต่างด้าวบางจำพวก
เข้ามาอยู่ในราชอาณาจักรเป็นการชั่วคราว
เพื่อรอการส่งกลับและกำหนดเขตพื้นที่ควบคุม
ลงวันที่
๑ ตุลาคม ๒๕๕๒[๑]

ด้วยประกาศกระทรวงมหาดไทย เรื่อง
การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นการชั่วคราวเพื่อรอการส่งกลับและกำหนดพื้นที่ควบคุม
ลงวันที่ ๑ ตุลาคม ๒๕๕๒ ได้กำหนดให้ปลัดกระทรวงมหาดไทย
หรือผู้ที่ได้รับมอบหมายมีอำนาจพิจารณาอนุญาตให้คนต่างด้าวออกนอกเขตพื้นที่
ควบคุมได้ในเขตท้องที่กรุงเทพมหานครหรือระหว่างจังหวัด  ทั้งนี้ ให้เป็นไปตามแนวทางท้ายประกาศกระทรวงมหาดไทยดังกล่าว
และให้ปลัดกระทรวงมหาดไทยหรือผู้ซึ่งได้รับมอบหมายมีอำนาจเพิกถอน
การอนุญาตให้อยู่ในราชอาณาจักรได้เป็นการชั่วคราวของคนต่างด้าว

อาศัยอำนาจตามข้อ ๕ และข้อ ๘
แห่งประกาศกระทรวงมหาดไทย เรื่อง
การอนุญาตให้คนต่างด้าวบางจำพวกเข้ามาอยู่ในราชอาณาจักรเป็นการชั่วคราวเพื่อรอการส่งกลับและกำหนดพื้นที่ควบคุม
ลงวันที่ ๑ ตุลาคม ๒๕๕๒ จึงมอบหมายให้ข้าราชการ ดังต่อไปนี้
มีอำนาจในการพิจารณาอนุญาตให้คนต่างด้าวออกนอกเขตพื้นที่ควบคุมได้ในเขตพื้นที่กรุงเทพมหานครหรือระหว่างจังหวัดและมีอำนาจในการเพิกถอนการอนุญาตให้อยู่ในราชอาณาจักรได้เป็นการชั่วคราวของคนต่างด้าวตามประกาศกระทรวงมหาดไทยข้างต้น

๑.  อธิบดีกรมการปกครอง
ผู้อำนวยการสำนักกิจการความมั่นคงภายใน และผู้อำนวยการส่วนประสานราชการ
กรมการปกครอง
มีอำนาจในการอนุญาตให้คนต่างด้าวออกนอกเขตพื้นที่ควบคุมได้ในเขตพื้นที่กรุงเทพมหานครหรือระหว่างจังหวัด
ตามข้อ ๕ ของประกาศกระทรวงมหาดไทยฯ

๒.  อธิบดีกรมการปกครอง
มีอำนาจเพิกถอนการอนุญาตให้อยู่ในราชอาณาจักรได้เป็นการชั่วคราวของ คนต่างด้าว
ตามข้อ ๘ ของประกาศกระทรวงมหาดไทยฯ 
และเมื่อได้ดำเนินการตามข้อ ๑ และข้อ ๒ แล้ว
ให้รายงานให้ปลัดกระทรวงมหาดไทยทราบเป็นประจำทุกเดือน

ทั้งนี้ ตั้งแต่บัดนี้เป็นต้นไป

สั่ง
ณ วันที่ ๑๗ ธันวาคม พ.ศ. ๒๕๕๒
มานิต
 วัฒนเสน
ปลัดกระทรวงมหาดไทย

ปริยานุช/ผู้จัดทำ
๔
กุมภาพันธ์ ๒๕๕๓

นันท์นภัสร์/ตรวจ
๔
กุมภาพันธ์ ๒๕๕๓

[๑]
ราชกิจจานุเบกษา เล่ม ๑๒๗/ตอนพิเศษ ๑๔ ง/หน้า ๑๑๙/๒๗ มกราคม ๒๕๕๓